**ประชุมโปรแกรมวิชาวิทยาศาสตร์ทั่วไป**

**คณะครุศาสตร์ มหาวิทยาลัยราชภัฏกำแพงเพชร**

ประชุมครั้งที่ 4 ภาคเรียนที่ 2 ปีการศึกษา 2559
วันที่ 4 ตุลาคม 2560
ณ ห้องโปรแกรมวิชาการประถมศึกษา คณะครุศาสตร์

เวลา 16.00 น.

รายชื่อผู้เข้าร่วมประชุม

1. นายบุญล้อม ด้วงวิเศษ ประธาน

2. นายวชิระ วิชชุวรนันท์ กรรมการ

3. นางสาวปาริชาต เตชะ กรรมการ

4. นายยุทธนา พันธ์มี กรรมการ
5. นางสาวศิริโสภา แสนบุญเวช กรรมการ

ระเบียบวาระที่ 1 เรื่องที่ประธานแจ้งให้ทราบ

1. แจ้งคณาจารย์เรื่องการทบทวนและประเมินกระบวนการการส่งเสริมและพัฒนาอาจารย์ ในปีการศึกษา 2560 อาจารย์ประจำหลักสูตรทุกท่านได้มีการพัฒนาตนเองตามศาสตร์และความเชี่ยวชาญครอบคลุมทั้งทางด้านวิชาการและวิชาชีพ จากการพัฒนาตนเองในด้านวิชาการ ได้แก่ รศ.ดร.วชิระ วิชชุวรนันท์ ผศ.ดร.ปาริชาต เตชะ และ อ.ศิริโสภา แสนบุญเวช ขาดการพัฒนาตนเองในด้านวิชาชีพ ได้แก่ อ.ยุทธนา พันธ์มี ทางหลักสูตรจึงมีการแจ้งให้ อาจารย์ทั้ง 4 ท่านทราบและดำเนินการ

2. แจ้งอาจารย์ผู้รับผิดชอบรายวิชา จากการทบทวนและประเมินกระบวนการการปรับปรุงหลักสูตรให้ทันสมัยตามความก้าวหน้าในศาสตร์สาขา ในการจัดการเรียนการสอนในภาคเรียนที่ 1 ปีการศึกษา 2560 ในรายวิชาต่าง ๆ อาจารย์ได้มีการออกแบบเครื่องมือและวิธีการที่ส่งเสริมให้นักศึกษามีความสามารถในการใช้ภาษาเขียนที่เป็นทางการ และความสามารถในการแสดงทักษะการคิดอย่างเป็นระบบ และทักษะทางภาษาเพื่อการประกอบอาชีพเพิ่มขึ้น

3. แจ้งให้อาจารย์ผู้รับผิดชอบรายวิชาในภาคเรียนที่ 2 ปีการศึกษา 2560 ดำเนินการออกแบบและจัดทำ มคอ. 3 ในรายวิชาที่กำหนดไว้ในแผนโดยการให้เลือกรายวิชาที่จะสามารถพัฒนานักศึกษาให้สอดคล้องกับการเปลี่ยนแปลงและการแข่งขันในตลาดแรงงาน โดยกำหนดให้อาจารย์ผู้รับผิดชอบรายวิชา กระบวนการจัดการเรียนรู้วิชาการงานอาชีพและเทคโนโลยีสำหรับครูประถมศึกษา ปรับปรุงเนื้อหาสาระรายวิชาเพื่อส่งเสริมให้นักศึกษามีพื้นฐานการเป็นผู้ประกอบการ และสามารถสร้างนำกระบวนการดังกล่าวไปประยุกต์ใช้ในการจัดการเรียนการสอนในอนาคตได้

4. แจ้งคณาจารย์จากการ สอบถามนักศึกษาเรื่องการจัดการเรียนการสอน นักศึกษาอยากให้อาจารย์ผู้สอนในบางรายวิชาชี้แจงรายละเอียดของแผนการเรียนรู้แก่นักศึกษา ขอกำหนดให้ในภาคเรียนที่ 2 ปีการศึกษา 2560 อาจารย์ผู้สอนทุกรายวิชาจัดทำ มคอ.3 และนำส่งผ่านระบบออนไลน์ที่มหาวิทยาลัยกำหนด เพื่อให้นักศึกษาสามารถเข้าไปสืบค้นรายละเอียดในแต่ละรายวิชาได้ด้วยตนเอง

5. การจัดการจัดการเรียนการสอนในระดับปริญญาตรีที่มีการบูรณาการกับการวิจัย การบริการวิชาการทางสังคม และการทำนุบำรุงศิลปวัฒนธรรม มีการรายงานผลการดำเนินงาน มคอ.5 ครบถ้วน ทั้ง 2 รายวิชา ในการทำกิจกรรมการบูรณาการควรปรับปรุง ในเรื่อง งบประมาณที่ใช้จัดกิจกรรมบูรณาการ ส่งผลให้นักศึกษามีค่าใช้จ่ายในการทำกิจกรรมเพิ่มขึ้น

6. ให้อาจารย์ประจำหลักสูตรและอาจารย์ผู้สอนดำเนินการจัดส่ง มคอ.3, มคอ.4 มายังประธานหลักสูตร ภายในวันที่ 20 ตุลาคม 2560 ก่อนเปิดภาคการศึกษา 15 วัน โดยประธานหลักสูตรจะเป็นผู้รวบรวมข้อมูลและจัดส่งให้ผู้รับผิดชอบระดับคณะฯ และจัดทำ มคอ.5 ที่ประชุมอาจารย์ประจำหลักสูตรมีการกำหนดการจัดทำ มคอ.5 เมื่อสิ้นสุดการจัดการเรียนการสอน พร้อมทั้งจัดส่งภายใน 30 วันหลังจากสิ้นสุดภาคการศึกษาที่ 2 ปีการศึกษา 2560 วันที่ 20 เมษายน 2561

ระเบียบวาระที่ 2 เรื่องรับรองรายงานการประชุม

 -รับรองรายงานการประชุม ครั้งที่ 3 28 กันยายน 2560

ระเบียบวาระที่ 3 เรื่องสืบเนื่อง

 -

ระเบียบวาระที่ 4 เรื่องเสนอเพื่อทราบ

 -

ระเบียบวาระที่ 5 เรื่องเพื่อพิจารณา

-

ระเบียบวาระที่ 6 เรื่องอื่นๆ

 -

เวลา 18.30 น.ปิดการประชุม

 (ผศ.ดร.ปาริชาต เตชะ)

 ผู้บันทึกรายงานการประชุม

(ผศ.ดร.บุญล้อม ด้วงวิเศษ )

ประธานโปรแกรมวิชา

ผู้รับรองรายงานการประชุม